**BONYOLÍTÓI SZERZŐDÉS- TERVEZET**

*„A 1076 Budapest, Thököly út 22. I. elemet 1. szám alatti (hrsz.: 33008/0/A/8),* *145 m² alapterületű, valamint a 1076 Budapest, Thököly út 32. fszt. Ü-3. szám alatti (hrsz.: 33027/0/A/3) alatti, 144 m² alapterületű önkormányzati tulajdonú ingatlanokon felújítási munkák kivitelezése” tárgyában,*

*amely létrejött Budapest Főváros VII. kerület Erzsébetváros Önkormányzata Képviselő-testületének …/2021. (XI.17.) számú határozata alapján*

egyrészről:

**Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet krt. 6.; adószám: 15735708-2-42; statisztikai számjel: 15735708-8411-321-01; törzskönyvi azonosító száma: 735704; fizetési számlaszáma: 10403239-00033032-00000009; képviseli: **Niedermüller Péter polgármester)**

mint Megbízó, (a továbbiakban: **Megbízó**),

másrészről:

**EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** (székhely: 1071 Budapest, Damjanich utca 12.; adószám: 12194528-2-42, cégjegyzékszám:01-10-043258, pénzforgalmi számlaszám: OTP Bank Nyrt. 11784009-20600413; képviseli: **dr. Halmai Gyula vezérigazgató)**

mint Megbízott, (a továbbiakban: **Megbízott)**,

**–** együttes említésük esetén: **Felek** – között alulírott napon és helyen az alábbi feltételek szerint:

**PREAMBULUM**

Felek rögzítik, hogy Budapest Főváros VII. Kerület Erzsébetváros Önkormányzata Képviselő-testületének …/2021 (XI.17.) számú határozata alapján Budapest Főváros VII. kerület Erzsébetváros Önkormányzata az EVIN - Erzsébetvárosi Ingatlangazdálkodási Nonprofit Zrt.-vel a ***„A 1076 Budapest, Thököly út 22. I. emelet 1. szám alatti (hrsz.: 33008/0/A/8), 145 m² alapterületű, valamint a 1076 Budapest, Thököly út 32. fszt. Ü-3. szám alatti (hrsz.: 33027/0/A/3) alatti, 144 m² alapterületű önkormányzati tulajdonú ingatlanokon felújítási munkák kivitelezése”* tárgyában** bonyolítói szerződést (a továbbiakban: Bonyolítói szerződés) köt.

**A SZERZŐDÉS TÁRGYA**

1. A Megbízó megbízza Megbízottat a ***1076 Budapest, Thököly út 22. I. emelet 1. szám alatti (hrsz.: 33008/0/A/8), 145 m² alapterületű, valamint a 1076 Budapest, Thököly út 32. fszt. Ü-3. szám alatti (hrsz.: 33027/0/A/3) alatti, 144 m² alapterületű önkormányzati tulajdonú ingatlanokon történő felújítási munkák kivitelezésének*** lebonyolításával (továbbiakban bonyolítói feladat), az alábbiakban megfogalmazottak szerint:
2. teljeskörűen készítse el a műszaki tartalmat és a pályázati anyagot;
3. a vállalkozó, vagy alvállalkozó kiválasztása érdekében a szükséges beszerzési/ közbeszerzési eljárást ajánlatkérőként folytassa le;
4. a nyertes vállalkozóval a vállalkozási szerződést megrendelőként kösse meg;
5. a Megbízó érdekében a képviseletében működjön közre a szükséges hatósági eljárás(ok)ban;
6. a vállalkozási szerződés alapján teljesített munkálatok műszaki átadás-átvételi eljárását bonyolítsa le, különös figyelemmel az előzetesen elkészített műszaki tartalomra, gondoskodjon a műszaki ellenőri feladatok ellátásáról;
7. a jótállási, illetve szavatossági idő alatt szükség esetén járjon el a Megbízó képviseletében (utó-felülvizsgálati eljárásban, illetve a jótállási/szavatossági igényérvényesítés érdekében);
8. előre nem látható körülmények esetén a Megbízóval előzetesen egyeztetetten – tegyen meg minden szükséges intézkedést a tárgyi munkálatok sikeres teljesítése érdekében.
9. A Felek rögzítik, hogy Budapest Főváros VII. Kerület Erzsébetváros Önkormányzata 2021. évi költségvetéséről szóló 8/2021. (II.17.) önkormányzati rendeletében a szükséges fedezet rendelkezésre áll a jelen szerződésben foglalt feladatok végrehajtása érdekében.
10. A Megbízottat jelen szerződés alapján díjazás illeti meg. A díjazás az 1. pontban meghatározott feladatokkal felmerült, indokolt és számlákkal igazolt költségek ellenértékének megtérítéséből, valamint a bonyolítói díjból áll **mindösszesen bruttó 51 661 646,- Ft, azaz ötvenegymillió-hatszázhatvanegyezer-hatszáznegyvenhat forint összegben** az alábbiak szerint:

|  |  |  |  |
| --- | --- | --- | --- |
| **Megnevezés** | **Díjazás (ÁFA-nélküli) összege** | **ÁFA (27%) összege** | **ÁFA-val növel összeg** |
| Ingatlanfelújítás szakipari kivitelezésének becsült költsége | 38 736 370 Ft | 10 458 820 Ft | 49 195 190 Ft |
| Műszaki ellenőrzés díja | 780 000 Ft | 210 600 Ft | 990 600 Ft |
| Bonyolító díj (a szakipari kivitelezési munkák díjának 3%-a) | 1 162 091 Ft | 313 765 Ft | 1 475 856 Ft |
| **Mindösszesen:** | **40 678 461 Ft** | **10 983 185 Ft** | **51 661 646 Ft** |

1. A Felek megállapodnak, hogy Megbízó a bonyolítói szerződés zökkenőmentes teljesítése érdekében Megbízott részére előleget biztosít. **Az előleg összege** a 3. pontban megjelölt szakipari kivitelezés és a műszaki ellenőrzés díjának legfeljebb 50%-a, összesen bruttó **25 092 895, -Ft, azaz huszonötmillió-kilencvenkettőezer-nyolcszázkilencvenöt forint**.
2. Az előleg lehívására a kivitelezővel való szerződéskötést követően van lehetőség. Az előleget Megbízó az előlegről kiállított előlegbekérő kézhezvételét követő 5 (öt) napon belül fizeti meg a Megbízott OTP Bank Nyrt-nél vezetett 11784009-20600413-00000000 számú bankszámlájára történő átutalással. Megbízott köteles az előleg összegéről előlegszámlát kiállítani és azt a Megbízónak megküldeni.

5.1. Megbízott 1 (egy) előlegszámla, 1 (egy) részszámla és 1 (egy) végszámla kiállítására jogosult.

5.2. Megbízott az előleget a végszámlában számolja el.

5.3. A **részszámlázási lehetőség** akkor nyílik meg, amikor a kivitelezés az 50%-os készültségi fokot eléri. Ezen részszámlázási lehetőség alkalmával a Megbízott legfeljebb **19.758.185,- Ft + áfa, azaz tizenkilencmillió-hétszázötvennyolcezer-egyszáznyolcvanöt forint + áfa, mindösszesen bruttó 25 092 895,- Ft, azaz huszonötmillió-kilencvenkettőezer-nyolcszázkilencvenöt forint** leszámlázására jogosult.

5.4. A végszámla benyújtásának lehetősége akkor nyílik meg, amikor a kivitelezés a 100%-os készültségi fokot eléri. Ezen számlázási lehetőség alkalmával a Megbízott legfeljebb **20.920.276,- Ft + áfa, azaz húszmillió-kilencszázhúszezer-kettőszázhetvenhat forint + áfa, mindösszesen bruttó 26 568 751,- Ft, azaz huszonhatmillió-ötszázhatvannyolcezer-hétszázötvenegy forint** leszámlázására jogosult, melyből le kell vonni az előleg összegét.

1. A Felek rögzítik, hogy Megbízott az 1. pontban meghatározott tevékenységet 2022. december 31. napjáig elvégzi, melyről Megbízó teljesítésigazolást állít ki az alábbiak szerint:

A teljesítés igazolásának folyamata:

1. A Felek egyezően rögzítik, hogy az ingatlanon elvégzésre kerülő bonyolítói feladatok kivitelezését a teljesítést alátámasztó dokumentációk, különösen a kivitelezői megfelelőségi nyilatkozat és a műszaki ellenőri nyilatkozat megléte esetén tekintik 100%-os teljesítésnek.
2. A Megbízó az átadott készre jelentést és a teljesítést alátámasztó dokumentációt 15 munkanapon belül köteles felülvizsgálni, és kifogásait jelezni. A Felek megállapodnak abban, hogy amennyiben a Megbízó a megadott határidőben kifogással él, a Felek kötelesek a kifogás tárgyában egyeztetéseket folytatni és azokat a körülmények és a lehetőségek figyelembevételével haladéktalanul lezárni. Felek rögzítik, hogy amennyiben a Megbízó a teljesítéssel kapcsolatban a megadott határidőn belül nem tesz nyilatkozatot vagy kifogást, úgy Megbízott írásban felszólítja erre. Amennyiben Megbízó az újabb határidőnek sem tesz eleget, úgy Megbízott jogosult a Hivatal vezetőjéhez fordulni.
3. Megbízott a teljesítésigazolás birtokában végszámlát állít ki, melyet a Megbízó 8 napos fizetési határidővel, a Megbízott OTP Bank Nyrt-nél vezetett 11784009-20600413-00000000 számú bankszámlájára történő átutalással teljesít.
4. A teljesítés igazolására a Megbízó részéről a Főépítészi és Vagyongazdálkodási Iroda vezetője jogosult, a teljesítés igazolását és a pénzügyi elszámolást követően a Megbízott gondoskodik az üzembe helyezési okmányok elkészítéséről.
5. Megbízó a munkák elvégzését, a számlák megalapozottságát bármikor vizsgálhatja és ellenőrizheti.
6. Felek képviselői:

Megbízó képviselője: Mezeiné Dr. Ludvai Erzsébet

Főépítészi és Vagyongazdálkodási Iroda vezetője

Megbízott képviselője: Dr. Halmai Gyula Vezérigazgató

1. A jelen szerződésben nem szabályozott kérdésekben a Felek között létrejött érvényes és hatályos Feladatellátási szerződés és a Polgári Törvénykönyvről szóló 2013. évi V. törvény vonatkozó rendelkezései az irányadók.
2. Megbízott az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
3. A Felek közötti jogviszony tartalmát jelen szerződésben foglaltak határozzák meg. A jelen szerződésből eredő jogvitákat a szerződő Felek megkísérlik békés úton rendezni. Amennyiben ez 15 napon belül nem vezet eredményre, a Felek a jogvitát peres útra terelik és kikötik a polgári perrendtartásról szóló 2016. évi CXXX. törvény vonatkozó rendelkezései figyelembevételével.
4. A Felek a jelen szerződést annak gondos elolvasása és közös értelmezése után, mint akaratukkal mindenben megegyezőt írják alá.

Jelen megállapodás 5 egymással szó szerint megegyező, eredeti példányban készült, melyből 3 példány a Megbízót, 2 példány a Megbízottat illeti.

Mellékletek:

1. sz. melléklet: Részletes költségvetés

Budapest, 2021.……….

|  |  |
| --- | --- |
| ……………………………….. | ……………………………… |
| **Budapest Főváros VII. kerület**  **Erzsébetváros Önkormányzata**  Niedermüller Péter polgármester  Megbízó | **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság**  Dr. Halmai Gyula vezérigazgató  Megbízott |

Jogilag ellenőrizte: Pénzügyi ellenjegyzés:

………………………… …………………………

**Dr. Laza Margit**

jegyző Nemes Erzsébet

Pénzügyi Iroda vezetője