**Budapest Főváros VII. kerület Erzsébetváros Önkormányzata Képviselő-testületének ….../2021. (……...) önkormányzati rendelete a Polgármesteri Hivatalnál és az Erzsébetvárosi Rendészeti Igazgatóságnál foglalkoztatott köztisztviselők 2022. évre megállapított illetménykiegészítéséről**

Budapest Főváros VII. kerület Erzsébetváros Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 234. § (3), (4) és (6) bekezdéseiben kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a Polgármesteri Hivatalnál és az Erzsébetvárosi Rendészeti Igazgatóságnál foglalkoztatott köztisztviselők 2022. évi illetménykiegészítésének szabályairól a következőket rendeli el:

**1. §**

E rendelet hatálya a Polgármesteri Hivatalban és az Erzsébetvárosi Rendészeti Igazgatóságnál foglalkoztatott közszolgálati jogviszonyban álló köztisztviselőkre (a továbbiakban: köztisztviselő) terjed ki.

**2. §**

A köztisztviselő

a) felsőfokú iskolai végzettség esetén alapilletménye 40 %-ának,

b) érettségi végzettség esetén alapilletménye 20 %-ának megfelelő illetménykiegészítésre jogosult.

**3. §**

E rendelet 2022. január 1. napján lép hatályba és 2022. december 31. napján hatályát veszti.

**dr. Laza Margit Niedermüller Péter**

jegyző polgármester

**Záradék**

A rendelet kihirdetése 2021. ………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

jegyző

**ÁLTALÁNOS INDOKLÁS**

2012. március 1. napján hatályba lépett a közszolgálati tisztviselőkről szóló 2011. évi CXCIX. törvény (a továbbiakban: Kttv.) melynek hatálya egységesen kiterjed az államigazgatási szerveknél foglalkoztatott kormánytisztviselőkre és kormányzati ügykezelőkre, valamint a helyi önkormányzat képviselő-testületének hivatala, továbbá – többek között – az Erzsébetvárosi Rendészeti Igazgatóság köztisztviselőjére és közszolgálati ügykezelőjének közszolgálati jogviszonyára.

A Kttv. 234. § (3) bekezdése szerint tárgyévre lehetséges meghatározni az illetménykiegészítés mértékét.

**RÉSZLETES INDOKLÁS**

**1. §**

A rendelet személyi hatályának meghatározása.

**2. §**

Az illetménykiegészítés mértékének megállapítása.

**3. §**

A rendelet időbeli hatályának meghatározása.